stanford-oval/wikipedia huggingface dataset:
רוסנגלה לולה דה סילבה
הערות שוליים

↑  "Casamento de Lula e Janja é divulgado em proclamas de jornal do ABC"
↑  "Quem é Rosângela Silva, a Janja, socióloga e esposa de Lula"
↑  . "Quem é Janja e qual o papel da futura esposa de Lula na campanha do petista"
↑  JANJA LULA: saiba idade de Janja, como Lula conheceu Janja e mais informações sobre a primeira-dama, esposa de Lula
↑  "Conheça Janja, a namorada de Lula, com quem ele vai se casar"
↑  "Bispo de Blumenau fez o casamento de Lula".
רובר, רוזן קלרמון

רובר, רוזן קלרמון (בצרפתית: Robert de Clermont;‏ 1256 - 7 בפברואר 1317), היה בנו של לואי התשיעי, מלך צרפת, רוזן קלרמון משנת 1268 עד מותו, ומייסד בית בורבון.
ביוגרפיה

רובר נולד בשנת 1256, ללואי התשיעי, מלך צרפת ולמרגריט מפרובאנס, בתם של רמון ברנגאר הרביעי, רוזן פרובאנס ובאטריצ'ה מסבויה. בצעירותו, בעת שהתחרה לראשונה בתחרות הפלה ברומח, נפצע רובר וספג פגיעת ראש, וכתוצאה ממנה נותר נכה לכל חייו. בשנת 1268 קיבל רובר את התואר "רוזן קלרמון".
בשנת 1272 התחתן רובר עם ביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר, שהייתה היורשת של סניורות בורבון, ובכך הקים את בית בורבון. בנם לואי קיבל בשנת 1327 את התואר דוכס בורבון, ובשנת 1589 עלה יוצא חלציהם אנרי הרביעי, מלך צרפת לשלטון.
רובר הוא האב הקדמון של מלכי נווארה (1572–1830), מלכי צרפת (1589–1848), מלכי שתי הסיציליות (1735–1860), דוכסי פארמה (1748–1796 ו-1847–1859), הדוכסים הגדולים של לוקסמבורג (1964 עד היום) ומלכי ספרד (1700 עד היום).
משפחתו

בשנת 1272 התחתן רובר עם ביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר, ממנה נולדו לו 6 ילדים:
לואי הראשון, דוכס בורבון (1279–1342)
בלאנש מקלרמון (1281–1304), התחתנה עם רובר השביעי, רוזן אוברן
ז'אן משארולה (1283–1316)
מארי מקלרמון (1285–1372)
פייר מקלרמון (1287–1330)
מרגריט מקלרמון (1289–1309), התחתנה עם רמון ברנגאר מאנדריה, ולאחריו התחתנה עם ז'אן הראשון, מרקיז נמור
רפאל אמיר

| --- | --- |

רפאל אמיר משדר את שירת התקווה בכותל
 לידה:  15 ביוני 1923
 פטירה:  25 באוקטובר 2015 (בגיל 92)
 מקום קבורה:  בית העלמין ירקון 
 מדינה:  ישראל ישראל
 
רפאל אמיר (15 ביוני 1923 – 25 באוקטובר 2015) היה מראשוני השדרנים בקול ישראל. התפרסם ככתב שליווה את כניסת הצנחנים לעיר העתיקה בירושלים במלחמת ששת הימים ותיאר את שחרור הכותל.
ביוגרפיה

בשנות הארבעים, בעודו סטודנט, השתתף בתסכיתים ברדיו המנדטורי קול ירושלים. בשנת 1950 החל את עבודתו בקול ישראל. במשך שנים רבות היה בסגל הכתבים של יומן החדשות. בשנות החמישים ערך את סדרת התוכניות "אבני דרך", שהביאה את סיפוריהם של דמויות ואנשים ממקומות שונים בישראל אשר היה להם חלק בבניית הארץ. היה זה אחד הניסיונות הראשונים של קול ישראל בהפקת תוכנית רדיו המשלבת תעודה ורפורטז'ה עם בידור קליל. התוכניות כללו כתבות שטח וקטעי מוזיקה עברית מן התקופה. אחד השירים שהושמעו בשידור בכורה בתוכנית היה השיר "שיר העגלון" ששר הזמר מישה אפלבוים, ועד מהרה הוא הפך ללהיט ישראלי.
במבצע סיני שידר אמיר מן השטח. לאחר מכן נסע ללונדון, שם שהה ארבע שנים, ובשובו התמנה למזכיר מערכת עתי"ם בירושלים. בשנת 1964 נקרא על ידי חגי פינסקר לשוב לרדיו. במלחמת ששת הימים שובץ ככתב בירושלים. בשנים שלאחר מכן שידר סדרה בת עשרות תוכניות בשם "בית אבא", ובה ראיין אישים שונים בתולדות המדינה שהעלו זכרונות וחוויות ילדות. בשנות השישים הגיש במשך תקופה את הפינה היומית "אור ירוק", ששודרה במשך שלושים שנה רצופות (1962 - 1993; 27 שנים מתוכן היא הוגשה על ידי גדעון הוד).
במלחמת ששת הימים

במלחמת ששת הימים בוצעו השידורים על ידי "רשת השידורים העבריים". כתבי קול ישראל נשלחו לשטח, והכתבים שכיסו את פיקוד המרכז היו, בין השאר, רפאל אמיר ואלימלך רם. המערכת בירושלים נאלצה לעבוד תחת אש. ביומה השלישי של המלחמה, ה-7 ביוני, נקלע רפאל אמיר לאחד הרגעים הדרמטיים בתולדות המדינה, כשליווה את כניסת הצנחנים לעיר העתיקה. הוא הקליט תוך כדי תנועה, ותיאר את שחרור העיר העתיקה, כששיאה של ההקלטה היה התיאור הנרגש של שחרור הכותל.
הדיווח של אמיר לא היה בשידור חי, אולם סרט ההקלטה שהובא לאולפן לא נערך והושמע כפי שהוא, כדי לשמור על אותנטיות מוחלטת. לאחר המלחמה פרסם אחד הלוחמים את חוויותיו מן המלחמה, ובין השאר הוא כותב על שידורו של אמיר: "סוללות הטרנזיסטור נחלשות והקליטה קשה. שבעה זוגות אוזניים צמודות למכשיר. שעת ערביים קרירה בלב המדבר. אנו קולטים שידור המספר על כיבוש העיר העתיקה... הנה מתאר הקריין רפאל אמיר את ירידתו בעקבות הלוחמים לכותל המערבי. קולו נרגש, חנוק מבכי. אנו מאות קילומטרים מהגבול נרגשים לא פחות...".
שידור זה של אמיר הפך לאחד הקטעים המפורסמים בתולדות הרדיו.
הערות שוליים

↑  רפאל אמיר באתר GRAVEZ
↑  ספר הכותל - מאת מאיר בן דב, מרדכי נאור וזאב ענר, הוצאת משרד הביטחון, עמ' 162.
| --- | --- |
בקרת זהויות :  NLI: 987007385836205171  VIAF: 49152199230414281767   WorldCat (עם VIAF): 49152199230414281767 
הצנחנים שרים את התקווה ליד הכותל המערבי בהר הבית. רפי אמיר ראשון משמאל. מפקד פיקוד המרכז אלוף עוזי נרקיס בכובע מצחיה שלישי משמאל וסגן דידי מנוסי שישי משמאל, 5 ביוני 1967
רוי היברט

| --- | --- |

היברט במדי הפייסרס
 לידה:  11 בדצמבר 1986 (בן 37) קווינס שבניו יורק
 עמדה:  סנטר
 גובה:  2.18 מטר
 מספר:  34 
 מכללה:  אוניברסיטת ג'ורג'טאון
 דראפט:  בחירה מספר 18, 2008 טורונטו ראפטורס
 קבוצות כשחקן
 2008–2015   2015–2016   2016–2017   2017:  אינדיאנה פייסרס   לוס אנג'לס לייקרס   שארלוט הורנטס   דנוור נאגטס
 הישגים כשחקן
 2 בחירות למשחק האולסטאר (2012, 2014)  חמישיית ההגנה השנייה (2014)
 
רוי דנזיל היברט (באנגלית: Roy Denzil Hibbert; נולד ב-11 בדצמבר 1986) הוא כדורסלן עבר אמריקאי-ג'מייקני ששיחק בעמדת הסנטר בנבחרת ג'מייקה.
ראשית חייו

היברט נולד בקווינס, ניו יורק לאב ג'מייקני ולאם מטרינידד. כשהיה בן שנתיים עברה המשפחה לוושינגטון די. סי.. הוא שיחק במדי קבוצת הכדורסל של תיכון ג'ורג'טאון בו למד במרילנד, ובשנת הלימודים האחרונה בו הוביל את התיכון למאזן של 16 ניצחונות מול ארבעה הפסדים בלבד כשהוא רושם 19 נקודות, 17 ריבאונדים ושש חסימות למשחק בממוצע.
ראשית חייו > קריירת המכללות

לאחר סיום לימודיו בתיכון החל היברט ללמוד באוניברסיטת ג'ורג'טאון ולשחק בקבוצת הכדורסל של האוניברסיטה, בשורותיה גדלו סנטרים כדיקמבה מוטומבו, פטריק יואינג ואלונזו מורנינג. כפרשמן רשם 5.1 נקודות למשחק, לצידו של כוכב הקבוצה ג'ף גרין, וכסופומור כבר היה לקוטף הריבואנדים המצטיין של הקבוצה עם 6.9 למשחק ולקלע השני בטיבו בקבוצה, עם 11.6 נקודות, אחרי גרין שקלע 11.9 נקודות למשחק.
בעונתו השלישית במדי קבוצת הכדורסל של האוניברסיטה, עונת 2006/2007, המשיך היברט להראות יכולת גבוהה, ובשיא קריירת המכללות שלו עם 26.4 נקודות ו-6.9 ריבאונדים למשחק הוביל את הקבוצה לאליפות ליגת ביג איסט ועד לשלב חצי-גמר טורניר אליפות המכללות בכדורסל, לראשונה מאז 1985. בשלב רבע הגמר של הטורניר, רשם היברט 13 נקודות, 11 ריבאונדים ושיא קריירה של שש חסימות בניצחון על אוניברסיטת צפון קרוליינה. במשחק חצי הגמר פגשה ג'ורג'טאון את אוניברסיטת המדינה של אוהיו. היברט תרם במשחק 19 נקודות, אך לא הצליח למנוע את הפסדה של קבוצתו 60–67 בסיום המשחק.
בסיום העונה העמיד עצמו גרין לבחירה בדראפט ה-NBA, ואילו היברט בחר לוותר על מועמדותו בדראפט לשנת 2007 ולהישאר באוניברסיטה לשנה נוספת. בעונתו האחרונה במדי ג'ורג'טאון קבע היברט את שיא הקריירה שלו בליגת המכללות עם 13.4 נקודות, עליהן הוסיף 6.4 ריבאונדים ו-1.9 אסיסטים. הוא הוביל את הקבוצה לאליפות נוספת של ליגת הביג איסט, ונבחר לחמישיית השחקנים המצטיינת בליגה.
קריירת NBA

היברט ניגש לדראפט ה-NBA לשנת 2008, ונבחר בבחירה ה-17 על ידי טורונטו ראפטורס. לאחר מספר ימים הוא עבר בטרייד לאינדיאנה פייסרס יחד עם מייסאו באסטון, טי ג'יי פורד וראשו נסטרוביץ' בתמורה לג'רמיין אוניל שעבר לטורונטו. בעונת הרוקי שלו שותף היברט ב-70 משחקים, ב-42 מהם פתח בחמישייה הראשונה, ותרם 7.1 נקודות ב-14.4 דקות. אינדיאנה סיימה את העונה עם מאזן של 36 ניצחונות מול 46 הפסדים ובמקום התשיעי במזרח, עם שלושה ניצחונות פחות מדטרויט פיסטונס שהעפילה למשחקי הפלייאוף.
בעונת 2009/2010 פתח היברט ב-69 מ-81 המשחקים בהם שותף. הוא תרם 11.7 נקודות ו-5.7 ריבאונדים למשחק, אך עם מאזן של 32 ניצחונות מול 50 הפסדים, לא הצליח היברט לסייע לקבוצתו להעפיל למשחקי הפלייאוף. בעונה הבאה, עונת 2010/2011, כבר היה היברט לשחקן חמישייה קבוע כשעלה בכל 81 המשחקים בהם שותף. עם 12.7 נקודות ו-7.5 ריבאונדים למשחק סייע היברט לקבוצתו לשפר את מאזנה ל-37 ניצחונות מול 45 הפסדים, ולהעפלה למשחקי הפלייאוף לראשונה מזה ארבע שנים. אינדיאנה, שהעפילה למשחקים מהמקום השמיני במזרח, פגשה בסיבוב הראשון את שיקגו בולס, בעלת המאזן הטוב ביותר בליגה ובהנהגתו של דריק רוז, השחקן המצטיין של העונה. בחמשת משחקי הסדרה תרם היברט 10.4 נקודות ו-6.2 ריבאונדים, אך שיקגו העפילה לסיבוב השני לאחר שגברה בתוצאה 1–4.
בעונת 2011/2012, שהייתה עונה מקוצרת של 66 משחקים בלבד, המשיך היברט לשפר את יכולותיו האישיות. במשחק מול ניו אורלינס הורנטס הוא קבע שיא קריירה של 30 נקודות, עליהם הוסיף 13 ריבאונדים, ונבחר לראשונה בקריירה להשתתף במשחק האולסטאר. היברט רשם במהלך העונה 12.8 נקודות ו-8.8 ריבאונדים למשחק, וסייע לקבוצתו לסיים את העונה עם מאזן של 42 ניצחונות מול 24 הפסדים בלבד, ולהעפיל למשחקי הפלייאוף מהמקום השלישי במזרח. במשחקי הפלייאוף דילגה אינדיאנה מעל אורלנדו מג'יק, שבאה ללא כוכבה דווייט הווארד הפצוע, בחמישה משחקים. בחצי-גמר המזרח פגשה הקבוצה את מיאמי היט. היברט רשם בסדרה 12.3 נקודות ו-11.5 ריבאונדים למשחק, כולל תצוגה של 19 נקודות ו-18 ריבאונדים במשחק מספר שלוש, שהעלה את אינדיאנה ליתרון 1–2 בסדרה, אולם מיאמי ניצחה בכל שלושת המשחקים הבאים, והעפילה לגמר המזרח.
סטטיסטיקת קריירה > ליגת ה-NCAA

| עונה | קבוצה | משחקים | דקות | אחוזים מהשדה | אחוזים מהקו | ריבאונדים | אסיסטים | נקודות |
| --- | --- | --- | --- | --- | --- | --- | --- | --- |
| 2004/2005 | ג'ורג'טאון | 32 | 15.8 | 0.469 | 0.622 | 3.5 | 0.9 | 5.1 |
| 2005/2006 | ג'ורג'טאון | 33 | 24.0 | 0.590 | 0.723 | 6.9 | 1.3 | 11.6 |
| 2006/2007 | ג'ורג'טאון | 37 | 26.4 | 0.671 | 0.686 | 6.9 | 1.1 | 12.9 |
| 2007/2008 | ג'ורג'טאון | 34 | 26.3 | 0.609 | 0.646 | 6.4 | 1.9 | 13.4 |
| קריירה |  | 136 | 23.3 | 0.603 | 0.680 | 5.9 | 1.3 | 10.9 |
סטטיסטיקת קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | אינדיאנה | 70 | 42 | 14.4 | 0.471 | 0.000 | 0.667 | 3.5 | 0.7 | 0.3 | 1.1 | 7.1 |
| 2009/2010 | אינדיאנה | 81 | 69 | 25.1 | 0.495 | 0.500 | 0.754 | 5.7 | 2.0 | 0.4 | 1.6 | 11.7 |
| 2010/2011 | אינדיאנה | 81 | 80 | 27.7 | 0.461 | 0.000 | 0.745 | 7.5 | 2.0 | 0.4 | 1.8 | 12.7 |
| 2011/2012 | אינדיאנה | 65 | 65 | 29.8 | 0.497 | 0.000 | 0.711 | 8.8 | 1.7 | 0.5 | 2.0 | 12.8 |
| 2012/2013 | אינדיאנה | 79 | 79 | 28.7 | 0.448 | 0.250 | 0.741 | 8.3 | 1.4 | 0.5 | 2.6 | 11.9 |
| 2013/2014 | אינדיאנה | 81 | 81 | 29.7 | 0.439 | 0.400 | 0.770 | 6.6 | 1.1 | 0.4 | 2.2 | 10.8 |
| 2014/2015 | אינדיאנה | 76 | 76 | 25.3 | 0.446 | 0.000 | 0.824 | 7.1 | 1.1 | 0.2 | 1.6 | 10.6 |
| 2015/2016 | לייקרס | 81 | 81 | 23.2 | 0.443 | 0.000 | 0.807 | 4.9 | 1.2 | 0.4 | 1.4 | 5.9 |
| 2016/2017 | שארלוט | 42 | 13 | 16.0 | 0.542 | 0.000 | 0.813 | 3.6 | 0.5 | 0.2 | 1.0 | 5.2 |
| 2016/2017 | דנוור | 6 | 0 | 1.8 | 0.667 | 0.000 | 0.000 | 0.3 | 0.2 | 0.0 | 0.3 | 0.7 |
| קריירה |  | 662 | 586 | 24.8 | 0.465 | 0.250 | 0.755 | 6.3 | 1.3 | 0.4 | 1.7 | 10.0 |
סטטיסטיקת קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | אינדיאנה | 5 | 5 | 26.4 | 0.444 | 0.000 | 0.706 | 6.8 | 0.6 | 0.4 | 1.8 | 10.4 |
| 2012 | אינדיאנה | 11 | 11 | 30.9 | 0.500 | 1.000 | 0.667 | 11.2 | 1.1 | 0.4 | 3.1 | 11.7 |
| 2013 | אינדיאנה | 19 | 19 | 36.5 | 0.511 | 0.000 | 0.806 | 9.9 | 1.4 | 0.2 | 2.0 | 17.0 |
| 2014 | אינדיאנה | 19 | 19 | 28.5 | 0.449 | 0.000 | 0.772 | 5.5 | 0.9 | 0.2 | 1.4 | 9.3 |
| קריירה |  | 54 | 54 | 31.6 | 0.486 | 0.500 | 0.765 | 8.3 | 1.1 | 0.2 | 2.0 | 12.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
↑  בעקבות אירועי הפיגוע במרתון בוסטון בוטל המשחק בין בוסטון סלטיקס לאינדיאנה פייסרס, כך שכל אחת מהקבוצות שיחקה במהלך העונה הסדירה 81 משחקים בלבד
הערות שוליים

↑  סטטיסטיקת עונת 2005/2006 באתר האוניברסיטה
↑  הספרס הובסו 137:97 בפורטלנד, ניצחון שביעי רצוף להיט, באתר וואלה, 22 בפברואר 2012
↑  נתוניו של היברט בפלייאוף 2012 באתר basketball-reference.com
↑  אינדיאנה הביסה את מיאמי ועלתה ל-1:2 בסדרה, באתר ONE‏, 18 במאי 2012
היברט (עם הכדור) במשחק מול פיניקס סאנס
רוסלת קרימסון

| רוסלת קרימסון |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
משפחה:: דרראים
סוג:: רוסלה
מין:: רוסלת קרימסון
שם מדעי
 Platycercus elegans ‏גמלין, 1788
תחום תפוצה


רוסלת קרימסון (שם מדעי: Platycercus elegans) הוא מין של תוכי ממשפחת הדרראים החי באוסטרליה.
מאפיינים

אורכה של הרוסלה 36 ס"מ ובמשקל 130 גרם והיא בעלת גוף אדום עם כנפיים וזנב כחולים וקצוותיהם שחורים והמקור לבן עם בסיס שחור. זכרי הרוסלה גדולים הרבה יותר מהנקבות (כ-15% יותר גדולים).
הרוסלות הם תוכים צבעוניים החיים בחורש האוסטרלי של דרום אוסטרליה. הם חיים בין השיחים או העצים ומחפשים פירות למאכל. הם מקננים בחורי עצים והגוזלים נשארים בקן עד מאוחר אך הוריהם מפסיקים להאכיל אותם.
תת-מינים

Platycercus elegans elegans
Platycercus elegans flaveolus
Platycercus elegans fleurieuensis
Platycercus elegans melanopterus
Platycercus elegans nigrescens
Platycercus elegans subadelaidae
הערות שוליים

↑  רוסלת קרימסון באתר הרשימה האדומה של IUCN
רובר 6

| --- | --- |

Rover 6, שנת 1910
 מאפיינים כלליים
 יצרן:  רובר (באנגלית: "The Rover Company Limited") (אנ')
 שנות ייצור:  1905–1912
 הרכבה:  בריטניה בריטניה
 מודל קודם:  Rover 8 (אנ') (יוצר בין השנים 1904-1912)
 מודל אחריו:  Rover 10/12 (יוצר בין השנים 1906-1907)
 אורך:  2,820 מ"מ
 רוחב:  1,219 מ"מ
 משקל:  305 ק"ג
 בסיס גלגלים:  1,830 מ"מ
 מפרט טכני
 מנוע:  4 צילינדרים, 780 סמ"ק המפיק 6 כ"ס, ב-1,200 סל"ד מנוע קירור מים  4 צילינדרים, 812 סמ"ק המפיק 6 כ"ס, מנוע קירור מים (יוצר משנת 1908)
 הילוכים:  תמסורת ידנית - 3 מהירויות
 מהירות מרבית:  24 מייל (38.62 ק"מ)
 מעצב:  Edmund Woodward Lewis
רובר 6 (באנגלית: Rover 6) היא מכונית פתוחה בסגנון מכונית עידן פליז  מסוג "טורפדו" ("(Torpedo (automobile") (אנ')) מתוצרת יצרנית הרכב הבריטית רובר אשר יוצרה בין השנים 1905–1912.
בראש פרויקט ייצור ועיצוב הדגם עמד "Edmund Woodward Lewis".
תמונות

"רובר 6", שנת 1905
"רובר 6", שנת 1905
"רובר 6", שנת 1905 - מבט לתא הנהג
"רובר 6", שנת 1905 - מבט למנוע
"רובר 6", שנת 1905
"רובר 6", שנת 1906
ראו גם

רובר
לקריאה נוספת

"רובר 6" - תמונות
הערות שוליים

↑  Culshaw; Horrobin (1974). Complete Catalogue of British Cars. London: Macmillan. ISBN 0-333-16689-2.
↑  The Rover Story. Graham Robson. 1977. Patrick Stephens Ltd. ISBN 1-85260-175-2
רפאל אלשיך

| --- | --- |

הרב רפאל אלשיך
 לידה:  5 באוגוסט 1881 
 פטירה:  11 באוקטובר 1957 (בגיל 76) 
 מקום קבורה:  בית הקברות טרומפלדור 
 מדינה:  ישראל 
 תקופת הפעילות:  ? – 11 באוקטובר 1957 
 
רפאל אלשיך הלוי (י' באב תרמ"א, 5 באוגוסט 1881 – ט"ז בתשרי תשי"ח, 11 באוקטובר 1957) היה רב, מחנך ואיש ציבור ביישוב, חבר אספת הנבחרים והוועד הלאומי.
ביוגרפיה

אלשיך נולד בצנעא בירת תימן, בן לר' שלום (בן הדור השמיני לרב יחיא הלוי), ולשולמית, בת למשפחת פנחס הכהן. בילדותו התייתם מאביו והתחנך על ידי אחיו של אביו, ר' לוי ור' יוסף אלשיך, ואחיה של אמו, ר' דוד פנחס הכהן.
אלשיך היה תלמידם של הרבנים חיים קורח, יחיא קאפח ושלמה פנחס הכהן. לצד לימודיו עסק בשזירת חוטי משי. בשנת תרס"ג, בעקבות הרעב שפקד את תימן, עבר להתגורר בעדן, וכעבור שנתיים עלה לארץ ישראל בעקבות דודיו, ולמד בישיבות בירושלים ובתל אביב, בהן ישיבת אוהל מועד. בארץ עבד כסופר סת"ם ובהגהת כתבי קודש. בתקופת מלחמת העולם הראשונה עסק בהוראת ילדים יוצאי תימן בראשון לציון.
בשנת 1918 הוזמן אלשיך לתל אביב, והיה למורה ראשי בתלמוד תורה של קהילת יוצאי תימן. שנים ארוכות היה רב קהילת יהודי תימן בתל אביב, רב שכונת מחנה יוסף ורב בית הכנסת "חיי עולם", וכיהן כחבר המועצה הדתית בעיר וחבר מועצת חברה קדישא. בפעילותו הציבורית היה חבר התאחדות התימנים בארץ ישראל ונציגה באספת הנבחרים הראשונה והרביעית (1920–1926, 1944–1949) ובקונגרס הציוני ה-19. באספת הנבחרים הרביעית נבחר לכהן בוועד הלאומי.
אלשיך נפטר בתל אביב ב-1957, בן 76 במותו. בהלווייתו בבית הקברות טרומפלדור נכחו נציגו של נשיא המדינה יצחק בן-צבי, רב העיר תל אביב יעקב משה טולידאנו, ויו"ר התאחדות התימנים זכריה גלוסקא.
בנו של דודו יוסף אלשיך, שלום אלשיך, היה רב ומנהיג ציבור בקהילת יוצאי תימן ביישוב.
לקריאה נוספת

יהודה רצהבי, יצחק שבטיאל (עורכים), הראל: קובץ זיכרון להרב רפאל אלשיך, תל אביב: (דפוס העשור), תשכ"ב.
הערות שוליים

↑  נבחר הועד הלאומי, משמר, 17 בפברואר 1946
↑  נפטר הרב רפאל אלשיך, הצופה, 13 באוקטובר 1957
↑  הרב רפאל אלשיך הובא למנוחות, הצופה, 14 באוקטובר 1957
↑  ראו: משה צדוק, יוצאי תימן מספרים על עצמם, דבר, 14 בדצמבר 1962.
| --- | --- |
בקרת זהויות :  NLI: 987007522662005171  VIAF: 315203472   WorldCat (עם VIAF): 315203472 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
רות ב.

| --- | --- |
אין תמונה חופשית
 לידה:  2 ביולי 1995 (בת 29) אדמונטון, קנדה 
 שם לידה:  Ruth Berhe 
 שם במה:  Ruth B 
 מוקד פעילות:  קנדה 
 תקופת הפעילות:  מ-2014 
 מקום לימודים:  אוניברסיטת מקיואן, תיכון רוס שפרד 
 סוגה:  מוזיקת פופ 
 חברת תקליטים:  קולומביה רקורדס 
 www.ruthbofficial.com
 
רות ברה (באנגלית: Ruth Berhe; נולדה ב-2 ביולי 1995), המוכרת בשם הבמה רות ב. (באנגלית: Ruth B.), היא זמרת-יוצרת קנדית מאדמונטון שבאלברטה. הסינגל המצליח ביותר שלה, "Lost Boy" צבר למעלה מ-690 מיליון השמעות בספוטיפיי.
ביוגרפיה

ברה נולדה וגדלה ב-2 ביולי 1995 באדמונטון, אלברטה, קנדה. הוריה היגרו מאתיופיה בשנות ה-80 של המאה ה-20. ברה מדברת אמהרית שוטף. כשהייתה נערה, היא עבדה בחנות בגדים מקומית של רייטמנס (אנ'). היא תיארה את עצמה בראיון ל-The Canadian Press (אנ') כ"מופנמת". בזמן שעבדה במשרה חלקית, היא התחילה להתעסק בפרסום סרטונים ב-Vine. לדבריה, בחרה בשירות הווידאו בן שש השניות מפני שנדרש פחות מאמץ להעלות קליפים קצרים, בהשוואה לשירותים פופולריים אחרים, כמו יוטיוב.
ברה סיימה את לימודיה בתיכון רוס שפרד (אנ') ב-2013. היא למדה באוניברסיטת מקיואן (אנ'), אך עזבה את לימודיה בשביל להתמקד במוזיקה.
קריירה

ברה פרסמה את סרטון ה-Vine הראשון שלה במאי 2013, והחלה לעשות קטעי שירה ב-Vine כשנה לאחר מכן. קטעי השירה ב-Vine, בדרך כלל קאברים בני שש שניות לשירים פופולריים, סייעו לה להתפתח. בנובמבר 2014 היא פרסמה שורה משיר שלה ב-Vine, בהשראת סדרת הטלוויזיה "עד עצם היום הזה". הביצוע צבר כ-84,000 לייקים בתוך שבוע, מה שהיה יוצא דופן מבחינתה באותה תקופה. היא שמה לב לפופולריות שלה, וכמה מהעוקבים שלה העירו שהיא צריכה להפוך את הקטע לשיר מלא. בסופו של דבר, נכתב השיר "Lost Boy", שיצא ב-YouTube ב-18 בינואר 2015 וב-iTunes ב-12 בפברואר 2015.
ב-27 בנובמבר 2015, הוציאה את המיני-אלבום הראשון שלה, The Intro. בין השירים שנמצאים במיני-אלבום, נמצאים "Lost Boy" ו-"Superficial Love".
ברה נכנסה לאולפן בתחילת 2016 כדי להתחיל בהקלטת אלבום הבכורה שלה באורך מלא עם ג'ואל ליטל, מפיק ניו זילנדי שעזר ללורד ליצור את אלבומה הראשון. לדבריה, היא כתבה שירים הרבה לפני שהאלבום הופק, אז היו לה הרבה שירים לבחור כאשר חברת התקליטים שלה אמרה לה שהגיע הזמן להתחיל להרכיב משהו.
היא ביצעה את השיר "Home" של מייקל בובלה בטקס פרסי אמנויות הבמה של המושל הכללי. מאוחר יותר, בטקס היכל התהילה של המוזיקה הקנדית, היא ביצעה את השיר "Heart of Gold" של ניל יאנג.
בטקס פרסי ג'ונו לשנת 2017, ברה הייתה מועמדת לפרס בחירת הקהל של ג'ונו, פזמונאי/ת השנה וזכתה בפריצת השנה.
ב-5 במאי 2017 הוציאה את אלבום האולפן הראשון שלה, Safe Haven.
בשנה שלאחר מכן, בטקס פרסי ג'ונו לשנת 2018 היא הייתה מועמדת לפרס אמן השנה, אלבום השנה ואלבום הפופ של השנה.
ב-2018, הופיעה לראשונה בסדרת הטלוויזיה Addison של CBC Kids (אנ'), עם שיר נושא שבוצע על ידי ברה. במאי 2018, השיר שלה, "Shadows", הופיע בעונה השנייה של סדרת הנטפליקס, Dear White People (אנ').
בקיץ 2020, הוציאה ברה שיר חדש בשם "If I Have a Son", וב-28 באוגוסט 2020 את השיר "Dirty Nikes" באמצעות חברת התקליטים דאונטאון רקורדס.
אמנות

ברה ציינה את לורן היל, הביטלס, קרול קינג, גרופלאב, אדל, טיילור סוויפט ואד שירן כחלק מהשפעותיה המוזיקליות. לדבריה, "הדבר המשותף לכל האמנים האהובים עליי הוא שהם כולם מספרי סיפורים. משהו שאני מנסה לשלב במוזיקה שלי", בריאיון ל-Idolator.
דיסקוגרפיה > אלבומים

2017: Safe Haven
2021: Moments in Between
דיסקוגרפיה > מיני-אלבומים

2015: The Intro
2019: Maybe I'll Find You Again
הערות שוליים

1 2 3  "Edmonton singer Ruth B launches career in an instant". CBC News. 1 בדצמבר 2015. ארכיון מ-2018-06-04. נבדק ב-6 בדצמבר 2015. {{cite web}}:  (עזרה)
1 2  Sperounes, Sandra (25 בנובמבר 2015). "Who is Edmonton's Ruth B? The latest online star to get a record deal". Edmonton Journal. ארכיון מ-2018-12-23. נבדק ב-6 בדצמבר 2015. {{cite web}}:  (עזרה)
↑  Kohn, Daniel; Kohn, Daniel (2016-08-31). "Inside Ruth B's Outspoken Debut". Rolling Stone (באנגלית אמריקאית). ארכיון מ-2019-03-28. נבדק ב-2019-10-27.
1 2  Friend, David (15 בנובמבר 2016). "Edmonton singer Ruth B on life after Vine: 'I write full songs now, not just 6 seconds'". Global News. Global News/The Canadian Press. ארכיון מ-2019-03-30. נבדק ב-16 בנובמבר 2016. {{cite web}}:  (עזרה)
↑  Khan, Sarah (30 בנובמבר 2015). "Ruth B Talks Vine, The Intro & Getting Inspired By 'Once Upon A Time'". ANDPOP. ארכיון מ-2016-05-03. נבדק ב-6 בדצמבר 2015. {{cite web}}:  (עזרה)
↑  "News". Ruth B. (באנגלית אמריקאית). ארכיון מ-2018-12-15. נבדק ב-2018-06-06.
↑  Popping Up: Ruth B, idolator, ‏2015-11-25
↑  "Safe Haven by Ruth B." Apple Music (Spain). ארכיון מ-2019-01-21. נבדק ב-2 באפריל 2017. {{cite web}}:  (עזרה)
↑  "Moments in Between by Ruth B. on Apple Music". Apple Music. נבדק ב-16 באפריל 2021. {{cite web}}:  (עזרה)
↑  "Maybe I'll Find You Again / Ruth B." Tidal. ארכיון מ-2019-03-21. נבדק ב-22 במרץ 2019. {{cite web}}:  (עזרה)
| --- | --- |
בקרת זהויות :  ISNI: 0000 0004 6299 8486  MusicBrainz: fa44d136-fa40-4187-b522-8e262b41ac7a  VIAF: 55149912649006212751   WorldCat (עם VIAF): 55149912649006212751
שום סקוטי אמיתי

הפילוסוף אנטוני פלו
שום סקוטי אמיתי הוא כשל לוגי שביסודו ניסיון אד הוק להגן על טענה אוניברסלית לא מנומקת מדוגמה נגדית שהועלתה נגדה. 
את המונח טבע לראשונה הפילוסוף אנטוני פלו. 
במקום לדחות את הדוגמה הנגדית, הדובר משנה את הטענה באופן שיוציא מהדיון את הנושא הנדון על ידי הכללה טאוטולוגית ללא התייחסות למקרה הנדון עצמו. ואולם הנכונות או השקריות של הטענה החדשה אינן נובעות מקיומו או מהעדרו של כשל זה.
הכשל הלוגי כאן הוא האמירה האוניברסלית ("שום סקוטי אמיתי לא יעשה דבר כזה"), במקום התמודדות, הכחשה או דחייה של הטענה המקורית. כשל זה משנה את הנושא של הקביעה בכך שאינו מאפשר מלכתחילה ביקורת על הקבוצה, ומוציא מהדיון כל מקרה של חריגה, באופן שרירותי, ללא התייחסות להקשר וללא הנמקה.
לדוגמה:
ראו גם

אד הוק
קנקן התה של ראסל
עולם רדוף שדים
ספקנות
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
רובר BRM

| --- | --- |

Rover-BRM
 מאפיינים כלליים
 יצרן:  רובר (באנגלית: "The Rover Company Limited")  British Racing Motors (BRM)
 שנות ייצור:  1962–1965
 הרכבה:  בריטניה בריטניה
 משקל:  823 ק"ג
 מפרט טכני
 מנוע:  1,992 סמ"ק המפיק 126 כ"ס ב-63,500 סל"ד, יחס דחיסה 23.09:1, מונע על ידי טורבינת גז, (מנוע סוג "Rover 2S/150/R Turbine")   (מנוע מרכזי)
 מהירות מרבית:  229 קמ"ש
 צריכת דלק:  קיבולת מכל דלק - 110 ליטר
"רובר BRM (באנגלית: Rover-BRM) היא מכונית מרוץ המאופיינת  על ידי מנוע טורבינה המונע על ידי טורבינת גז, מתוצרת יצרנית הרכב הבריטית רובר, (באנגלית: "The Rover Company Limited"), בשותפות עם יצרנית מכוניות המרוץ הבריטית "British Racing Motors (BRM)" אשר יוצרה בין השנים 1962–1965.
דגם "רובר BRM" השתתף במרוצי מרוץ 24 השעות של לה מאן בשנים 1963, 1964,1965 בקטגוריה של נפח מנוע  2.0 ליטר.
יוצרו 3 יחידות בלבד (T2 ,T3 ,T4).
רובר BRM

2 דלתות
2 מושבים
מנוע מרכזי
תמונות

"רובר BRM"
"רובר BRM"
"רובר BRM"
"רובר BRM" - מבט לתא הנהג
"רובר BRM"
"רובר BRM"
"רובר BRM"
"רובר BRM"
ראו גם

רובר JET1
טורבינה
טורבינת גז
הערות שוליים

↑  טורבינת גז היא רכיב המניע את מכלול הרכיבים הסובבים במנוע והנפוץ כיום במנועי טורבינה המשמשים בעיקר להנעת כלי טיס
↑  מכוניות הטורבינה של רובר rover.org.nz/pages/jet/jet5
↑  "רובר BRM" מכונית מנוע טורבינת גז theengineer.co.uk/issues/april-2013-online/this-week-in-1965-the-rover-brm-gas-turbine-car
↑  "רובר BRM" autocar.co.uk/opinion/motorsport/insight-rover-brm-gas-turbine-powered-le-mans-racer
↑  "רובר BRM" במרוצי לה מאן ultimatecarpage.com/car/574/Rover-BRM
↑  "רובר BRM" linkedin.com/pulse/gas-turbine-rover-brm
ריינר גאי

ריינר גאי (בגרמנית: Reiner Geye, נולד ב-22 בנובמבר 1949 בדיסבורג שבגרמניה המערבית, נפטר ב-8 באוגוסט 2002 במיינץ שבגרמניה) היה כדורגלן גרמני ששיחק בעמדות החלוץ והקשר בפורטונה דיסלדורף ובקייזרסלאוטרן. גאי ערך ארבע הופעות במדי נבחרת גרמניה המערבית, והבקיע שער אחד.